Torna el Mercat Medieval Solidari contra el càncer de la Falla Nàquera- Lauri Volpi
2025-07-24

Amb il·lusions renovades, ganes que tot isca a la perfecció i que es puga recaptar la major quantitat de fons per a la lluita contra el càncer, la Falla Nàquera- Lauri Volpi de Burjassot celebrarà, els dies 29 i 30 d’octubre, l’edició número XI del Mercat Solidari els beneficis del qual es destinaran a la lluita contra la malaltia.

La comissió burjassotera ofereix a tota la ciutadania un cap de setmana ple d’activitats, música en directe i gastronomia, i per descomptat les tradicionals parades de tómbola, llibreria, artesania, jocs, rastre, etc.

Tots els productes, com sempre, estaran a preus populars i la recaptació anirà destinada, un any més, a la Junta Local contra el Càncer de Burjassot que farà lliurament de la mateixa a l’Associació Espanyola contra el Càncer.